**Jordan Fox** (s. 10. heinäkuuta 1984 Kirkwood, Missouri, Yhdysvallat) on yhdysvaltalainen entinen jääkiekkoilija, pelipaikaltaan keskushyökkääjä. Hän piti itseään pelintekijätyyppisenä all-around -sentterinä. Foxin esikuvia olivat mm. Brendan Shanahan ja Doug Gilmour. Hän pelasi urallaan ammattilaisena 17 AHL-ottelua sekä Euroopassa Suomen ja Iso-Britannian sarjoissa.

Ura
---

Fox pelasi kaksi kautta OPJHL-joukkue Brampton Capitalsissa, jonka jälkeen OHL-joukkue Kingston Frontenacs varasi hänet 158. pelaajana kesällä 2000. Fox ei kuitenkaan koskaan siirtynyt sarjaan. Hän pelasi kauden 2000–2001 OPJHL:ää Wellington Dukesissa, jonka jälkeen Fox pelasi kaksi seuraavaa kautta NAHL-joukkue Springfield Spiritissa. Hän oli kaudella 2002–2003 joukkueen kolmanneksi paras pistemies tehoilla 17+19=36. USHL-joukkue Des Moines Buccaneers varasi Foxin 65. pelaajana vuonna 2002, mutta hän pelasi kauden USHL-pelinsä 2003–2004 Sioux Falls Stampeden ja St. Louis Heartland Eaglesin joukkueissa.

Kaudeksi 2003–2004 hän siirtyi pelaamaan NCAA:ta Merrimack Collegen joukkueeseen. Vuodet 2006–2008 Fox pelasi Flint Generalsissa sekä UHL:ää että sitä seurannutta sarjaa IHL:ää. Kaudella 2007–2008 hänet nostettiin myös AHL-joukkue Albany River Ratsiin, jossa Fox pelasi kahdeksan ottelua tehopistein 2+1=3. Kaudella 2008–2009 hän pelasi lähinnä ECHL-joukkue Gwinnett Gladiatorsissa, jonka paras pistemies Fox oli tehoilla 29+38=67. Hän pelasi kauden aikana myös ECHL:n tähdistöottelussa. Fox pelasi samalla kaudella myös yhteensä kuusi AHL-ottelua Manitoba Moosessa ja Chicago Wolvesissa tehden niissä yhden syöttöpisteen. 

Kauden 2009–2010 Fox pelasi ECHL:n Wheeling Nailersissa ja hän palasi samalla kaudella myös kolme AHL-ottelua Rochester Americansissa. Fox teki elokuussa 2010 vuoden mittaisen sopimuksen Mestis-joukkue Jokipoikien kanssa. Joukkue ilmoitti joulukuussa 2010, että Foxille ja maalivahti Antti Härmälle etsitään uutta seuraa. Fox pelasi kuitenkin Joensuussa kauden loppuun ja teki 37 ottelussa tehot 9+12=21.

Toukokuussa 2011 Fox teki vuoden mittaisen sopimuksen brittiläisen EIHL-joukkue Nottingham Panthersin kanssa. Hän sijoittui kaudella 2011–2012 tehoilla 26+54=80 koko liigan pistepörssissä neljänneksi ja syöttöpörssissä toiseksi. Fox voitti sekä EIHL:n mestaruuden että Challenge Cupin. Kaudella 2012–2013 hän nousi Panthersin kapteeniksi ja voitti kauden päätteeksi taas sekä EIHL:n mestaruuden että Challange Cupin. Kaudeksi 2013–2014 Fox palasi Pohjois-Amerikkaan ja siirtyi vuoden mittaisella sopimuksella CHL-joukkue St. Charles Chillin riveihin. Hän lopetti uransa kevääseen 2014.

Muuta
-----

Yli 250 NHL-ottelua pelannut puolustaja Rik Wilson on Foxin setä. Foxin serkku Brock Wilson on pelannut puolustajana hänen joukkuetoverinaan useissa seuroissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1998–1999 | Brampton Capitals | OPJHL | 18 | 1 | 4 | 5 | 4 | - | - | - | - | - |
| 1999–2000 | Bramalea Blues | OPJHL | 25 | 1 | 5 | 6 | 21 | - | - | - | - | - |
|  | Brampton Capitals | OPJHL | 25 | 1 | 4 | 5 | 8 | - | - | - | - | - |
| 2000–2001 | Wellington Dukes | OPJHL | 30 | 5 | 11 | 16 | 31 | - | - | - | - | - |
| 2001–2002 | Springfield Spirit | NAHL | 52 | 12 | 11 | 23 | 104 | - | - | - | - | - |
| 2002–2003 | Springfield Spirit | NAHL | 50 | 17 | 19 | 36 | 151 | - | - | - | - | - |
| 2003–2004 | Sioux Falls Stampede | USHL | 9 | 2 | 2 | 4 | 34 | - | - | - | - | - |
|  | St. Louis Heartland Eagles | USHL | 36 | 2 | 12 | 14 | 72 | - | - | - | - | - |
| 2004–2005 | Merrimack College | NCAA | 34 | 1 | 8 | 9 | 26 | - | - | - | - | - |
| 2005–2006 | Merrimack College | NCAA | 10 | 3 | 1 | 4 | 6 | - | - | - | - | - |
| 2006–2007 | Flint Generals | UHL | 74 | 13 | 23 | 36 | 95 | 6 | 0 | 1 | 1 | 4 |
| 2007–2008 | Flint Generals | IHL | 66 | 26 | 34 | 60 | 91 | 5 | 0 | 0 | 0 | 5 |
|  | Albany River Rats | AHL | 8 | 2 | 1 | 3 | 19 | - | - | - | - | - |
| 2008–2009 | Manitoba Moose | AHL | 5 | 0 | 1 | 1 | 0 | - | - | - | - | - |
|  | Gwinnett Gladiators | ECHL | 68 | 29 | 38 | 67 | 68 | 5 | 0 | 1 | 1 | 4 |
|  | Chicago Wolves | AHL | 1 | 0 | 0 | 0 | 0 | - | - | - | - | - |
| 2009–2010 | Wheeling Nailers | ECHL | 59 | 19 | 35 | 54 | 49 | - | - | - | - | - |
|  | Rochester Americans | AHL | 3 | 0 | 0 | 0 | 0 | - | - | - | - | - |
| 2010–2011 | Jokipojat | Mestis | 37 | 9 | 12 | 21 | 65 | - | - | - | - | - |
| 2011–2012 | Nottingham Panthers | EIHL | 63 | 26 | 54 | 80 | 82 | 4 | 3 | 2 | 5 | 0 |
| 2012–2013 | Nottingham Panthers | EIHL | 53 | 13 | 44 | 57 | 43 | 4 | 1 | 2 | 3 | 0 |
| 2013–2014 | St. Charles Chill | CHL | 45 | 10 | 20 | 30 | 35 | - | - | - | - | - |
| 3 kautta | yhteensä | AHL | 17 | 2 | 2 | 4 | 19 | - | - | - | - | - |
| 2 kautta | yhteensä | EIHL | 116 | 39 | 98 | 137 | 125 | 8 | 4 | 4 | 8 | 0 |
| 1 kausi | yhteensä | Mestis | 37 | 9 | 12 | 21 | 65 | - | - | - | - | - |

Lähteet
-------

* Jordan Fox The Internet Hockey Databasessa (englanniksi)
* Jordan Fox *Elite Prospects*. Everysport Media Group AB.  (englanniksi)

### Viitteet

1. ↑  Ohtonen, Renne: Foxin tähtäin mestaruuden uusimisessa  29.8.2010. Jatkoaika.com. Viitattu 30.8.2010.
2. 1 2 3  Jordan Fox *Elite Prospects*. Everysport Media Group AB.  (englanniksi)
3. ↑  Jordan Fox The Internet Hockey Databasessa (englanniksi)
4. ↑  Akkanen ja Fox Jokipoikiin  6.8.2010. Jatkoaika.com. Viitattu 30.8.2010.
5. ↑  Varmaselle kenkää Jokipojista  12.12.2010. Jatkoaika.com. Viitattu 12.1.2011.
6. ↑  Foxin osoitteeksi Nottingham  27.5.2011. Jatkoaika.com. Viitattu 30.5.2011.
7. ↑  1980 NHL Entry Draft -- Rik Wilson HockeyDraftCentral.com. Viitattu 30.5.2011. (englanniksi)
8. ↑  Savage, Brendan: Confident Fox hoping to climb pro hockey ladder  5.12.2007. MLive.com. Viitattu 30.8.2010. (englanniksi)